Diari Oficial de la Generalitat Valenciana


Sumari del DOGV 9195, del 15-10-2021 (2021/10860)

Extracte de la Resolució de 5 d'octubre de 2021, de la rectora de la Universitat d'Alacant, per la qual es convoca la segona edició dels premis a la investigació jove per a treballs fi de grau i treballs fi de màster de la seu universitària d'Elda de la Universitat d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10280


Data del document
:   05-10-2021

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 5 d'octubre de 2021, de la rectora de la Universitat d'Alacant, per la qual es convoca la segona edició dels premis a la investigació jove per a treballs fi de grau i treballs fi de màster de la seu universitària d'Elda de la Universitat d'Alacant. [2021/10505]  
BDNS (identif.): 588832.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/588832)  
  
Primer. Beneficiaris  
Podrà concórrer-hi qualsevol persona que, de manera individual, haja desenvolupat el seu treball de final de grau (TFG) o de màster (TFM) sobre temes relacionats amb el municipi d'Elda (i/o el seu entorn immediat) que contribuïsquen a millorar el coneixement del nostre municipi des de qualsevol enfocament o disciplina científica. Poden tractar-s'hi qüestions relacionades amb aspectes de l'entorn geogràfic, ambiental, històric, social i cultural, i també temes centrats en les activitats productives i empresarials que es desenvolupen a la comarca del Vinalopó Mitjà i que poden tenir incidència en el seu teixit econòmic.  
En aquesta edició s'admetran TFG i TFM que ja hagen sigut presentats i avaluats en qualsevol universitat des del curs 2017-2018 fins a 2020-2021.  
Per a poder participar-hi, els treballs hauran d'haver aconseguit una qualificació superior a 9 (sobre 10).  
  
Segon. Objecte  
Promoure la investigació i la millora del coneixement sobre el municipi d'Elda en tots els ordres (social, cultural, ambiental, econòmic, etc.), així com incentivar als estudiants d'últims cursos de les titulacions universitàries de grau i màster perquè decidisquen dirigir els seus treballs final de grau (TFG) o treballs final de màster (TFM) cap a aspectes del nostre entorn.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 7 d'octubre de 2021, en la següent URL:  
https://www.boua.ua.es/acuerdos/descargaracuerdo/17284  
  
Quarta. Quantia  
La dotació econòmica màxima per a aquesta convocatòria és de 1.500 euros.  
Es podrà concedir premi a un treball de final de grau i accèssit, dotats de 300 i 200 euros respectivament, i premi a un treball de fi de màster i accèssit dotats de 400 i 300 euros.  
Els premis concedits seran compatibles amb altres premis de similar naturalesa que els beneficiaris puguen obtenir en certàmens, concursos i trobades convocades tant per organismes públics com privats.  
  
  
Cinqué. Termini de presentació de sol·licituds  
El termini per a presentació de sol·licituds s'iniciarà el dia 11 d'octubre de 2021 i la finalització serà el 5 de novembre de 2021.  
  
  
Sisé. Altres dades  
Els treballs hauran de ser originals i inèdits.  
Es presentaran en la seu de la Universitat d'Alacant a Elda en format digital (en processador Word i PDF) en l'adreça electrònica de la seu universitària pjfc.tgmx@fk.mm  
En aquesta adreça els aspirants sol·licitaran prèviament un formulari per a la remissió del treball.  
Les sol·licituds hauran d'incloure també el curriculum vitae de l'autoria, juntament amb una còpia del full informatiu de la universitat on conste la qualificació obtinguda  
Els autors certificaran que compleixen tots els requisits legals de confidencialitat i originalitat dels seus treballs i assumeixen qualsevol responsabilitat derivada del seu incompliment.  
Tots els participants es comprometen a la presentació del seu treball en una jornada prèvia a la concessió dels premis, que se celebrarà en la seu de la Universitat d'Alacant a Elda, en una data que es determinarà en el seu moment.  
  
Alacant, 5 d'octubre de 2021.- La vicerectora d'Estudiants i Ocupabilitat (p. d., R 22.12.2020): Rosario Isabel Ferrer Cascales.